Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az autópályák használatának díjáról szóló 26/2004. (III. 11.) GKM rendelet 1. § (1) bekezdése szerint az M1, az
Paragraph Index: 631

a) pontja szerinti koncessziós társaság, amely koncessziós szerzõdés alapján mûködtet országos közutat. A fentiek alapján az adatvédelmi biztos megállapította, hogy az M5 autópályát kezelõ koncessziós társaság, az Alföld Koncessziós Autópálya Rt. (a továbbiakban: AKA) nem jogosult az autópálya-használat után járó díjat és pótdíjat beszedni, mivel az ezen mûveletekhez kapcsolódó adatkezeléshez szükséges törvényi felhatalmazással nem rendelkezik. A felhatalmazás hiánya miatt az AKA nem adatkezelõ, így nem adhat megbízást az adatfeldolgozásra az ÁAK részére sem – amely szintén nem jogosult az adatok kezelésére az M5 autópálya vonatkozásában. A jogszabályi környezet azt a sajátos helyzetet idézte elõ, hogy az ÁAK nem tudja utólagosan érvényesíteni pótdíjigényét az M5-ös autópályát jogosulatlanul igénybe vevõkkel szemben, mivel hiányzik a szükséges törvényi felhatalmazás az adatok kezeléséhez. Az adatvédelmi biztos a helyzet megoldása érdekében javasolta a gazdasági miniszternek a Kkt. módosítását annak érdekében, hogy az adatkezelésre való felhatalmazás kiterjedjen a közutat koncessziós szerzõdés alapján mûködtetõ koncessziós társaságra is. A törvénymódosítás után elhárulna minden akadály az elõl, hogy az AKA mint adatkezelõ adatfeldolgozással bízza meg az ÁAK-t. A Közjegyzõi Digitális Levéltár Az adatvédelmi biztos 2004 márciusában hivatalból indított vizsgálatot annak megállapítására, hogy a Közjegyzõi Digitális Levéltár (a továbbiakban: KDL) mûködése megfelel-e az adatvédelmi követelményeknek.

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes